એમોને ચિલોવિક્સનો સંપર્ક સાધ્યો, અને એદમને કાયમ માટે શિન્ડલર પાસે મોકલી આપીને તેનાથી છૂટકારો મેળવવા કહી દીધું. “આપણી પાસે તો સળગાવી દઈએ તો પણ ન ખૂટે એટલા ઇજનેરો છે.” એણે અણગમા સાથે કહ્યું. તેના કહેવાનો અર્થ એવો થતો હતો, કે પોલિશ યુનિવર્સિટીઓની મેડિકલ ફેકલ્ટીઓમાં યહૂદીઓને પ્રવેશ મળતો ન હોવાને કારણે જ તેઓ એક હળવા વિકલ્પ તરીકે ઇજનેરી શાખામાં જતા હતા. જો કે એમોને ચિલોવિક્સને એ પણ કહ્યું, કે ગારદે હંમેશને માટે ઓસ્કર પાસે જતો રહે એ પહેલાં તેણે પ્લાઝોવના ગ્રીનહાઉસનું કામ તો પૂરું કરવાનું જ હતું!